નવી દિલ્હી: પૂર્વોત્તર અને પર્વતીય રાજ્યોના ઉદ્યોગોને જીએસટીમાં પણ મોટી રાહત આપવામાં આવી છે. કેન્દ્રના નાણાપ્રધાન અરુણ જેટલીએ કહ્યું હતું કે પૂર્વોત્તર અને પર્વતીય રાજ્યોના ઉદ્યોગોને આપવામાં આવેલી રાહત હવે માર્ચ ૨૦૨૭ સુધી ચાલુ રાખવામાં આવશે, જોકે ગુડ્સ એન્ડ ટેક્સની નવી વ્યવસ્થા અંતર્ગત આ રાહતો રિફંડના સ્વરૂપમાં ઉદ્યોગોને આપવામાં આવશે. આર્થિક બાબતોની કેબિનેટ કમિટીએ આ પ્રસ્તાવને સૈદ્ધાંતિક મંજૂરી આપી દીધી છે.